Covid-19-statistieke: Onder 1 000 nuwe gevalle(Argieffoto: Unsplash) Suid-Afrika het teen Sondagaand altesaam 3 694 504 bevestigde Covid-19-gevalle gehad en 972 nuwe gevalle is aangemeld. Die jongste positiwiteitskoers is 5,5%. Nog 13 sterftes is aangeteken, waarvan geen die afgelope 24 tot 48 uur bevestig is nie. Dit bring die algehele sterftesyfer op 99 725 te staan. Altesaam 17 697 nuwe toetse vir Covid-19 is gedoen, waaronder 10 965 (62%) in die private sektor en 6 732 (38%) in die openbare sektor. Die meeste nuwe gevalle is steeds in Gauteng (37%), gevolg deur die Wes-Kaap (25%), KwaZulu-Natal (17%), Vrystaat, Mpumalanga en Noordwes (5% elk), Noord-Kaap (3%), Oos-Kaap (2%) en Limpopo (1%). Nuwe gevalle per provinsie: Gauteng: 358 Wes-Kaap: 241 KwaZulu-Natal: 169 Vrystaat: 50 Mpumalanga: 48 Noordwes: 46 Noord-Kaap: 25 Oos-Kaap: 24 Limpopo: 11